

ALŪKSNES NOVADA PAŠVALDĪBA

**APSTĀDĪJUMU AIZSARDZĪBAS KOMISIJA**

Dārza iela 11, Alūksne, Alūksnes novads, LV – 4301, tālrunis 64381496, e-pasts dome@aluksne.lv

**SĒDES PROTOKOLS**

Alūksnē

2025. gada 19. februārī Nr. 5

Sēdi sāk plkst. 13.00, sēdi beidz plkst. 15.30

Sēdi vada: Alūksnes novada pašvaldības Apstādījumu aizsardzības komisijas priekšsēdētāja Inese RANDA

Sēdi protokolē: Alūksnes novada pašvaldības Centrālās administrācijas komisiju sekretāre Jūlija KRŪZĪTE

Sēdē piedalās:

Inese RANDA

Violeta KĻAVIŅA

Evija ZVEJNIECE

Ingrīda RIBOZOLA

Sēdē piedalās uzaicinātie:

Ārija RONE – Latvijas evaņģēliski luteriskās baznīcas Zeltiņu draudzes priekšniece, darba kārtības 1. punktā

Darba kārtība:

1. Par koku apsekošanu īpašumā “Kapliča”, Zeltiņos, Zeltiņu pagastā, Alūksnes novadā.
2. [..]
3. [..]

*Sēde 2. un 3. darba kārtības punktā pasludināta par slēgtu, pamatojoties uz Pašvaldību likuma 27. panta ceturto daļu. Sēdes slēgtajā daļā tiks izskatīti iesniegumi par*

*privātīpašumā augošu koku ciršanu.*

**1.  Par koku apsekošanu īpašumā “Kapliča”, Zeltiņos, Zeltiņu pagastā, Alūksnes novadā**

Ziņo: I.RANDA

|  |  |
| --- | --- |
| Iesniedzējs (ziņotājs) | Latvijas evaņģēliski luteriskās baznīcas Zeltiņu draudzes priekšniece |
| Reģistrācijas Nr. pašvaldībā | 30.01.2025. Nr. ANP/1-41/25/361 |
| Izteiktais lūgums | Lūdz apsekot un atļaut nogriezt daļu veco, bīstamo, ainaviski neglīto koku, lai novērstu bīstamību un veidotu viendabīgi glītu kapu ainavu. |
| Situācijas apraksts | Komisija 19.02.2025. apsekojot situāciju dabā, piedaloties draudzes priekšniecei Ā.RONEI, konstatēja, ka kapsētas teritorijā aug daudz vecu, savlaicīgi nekoptu koku. Kokiem konstatēti dažāda veida bojājumi – dziļi stumbru dobumi, trupes pazīmes, vertikālas plaisas stumbros, sēņu augļķermeņi, atdalījusies miza, vienpusēji koku vainagi, sausi zari, nolauztas koku galotnes. Ņemot vērā uzskaitīto koku bojājumu kopumu, Komisija uzskata, ka cilvēkiem uzturēšanās kapsētas teritorijā rada draudus to dzīvībai un veselībai, kā arī apdraud kapu labiekārtojuma elementus (celiņus, kapu pieminekļus, stādījumus u.c.).  Pielikumā saraksts ar bīstamo koku bojājumu aprakstu uz 3 (trīs) lapām. |
| Fotofiksācija |  |
| Slēdziens | Komisija paskaidro, ka pamatojoties uz Ministru kabineta 2012. gada 2. maija noteikumu Nr. 309 “Noteikumi par koku ciršanu ārpus meža” (turpmāk – Noteikumi) 5.5. punktu bez pašvaldības atļaujas koku ciršanai ārpus mežā atļauts cirst *kokus, kuri apdraud infrastruktūras darbību, cilvēka veselību, dzīvību vai īpašumu, ja pirms darbu veikšanas ir notikusi situācijas fotofiksācija un informēta pašvaldība.*  Saskaņā ar Noteikumu 4.11. punkta prasībām, nepieciešams saņemt Dabas aizsardzības pārvaldes atzinumu par 4 (četru) bojātu, bīstamu āra bērzu nozāģēšanu, kuru apkārtmērs 1,3m augstumā no sakņu kakla sasniedzis Noteikumu 1. pielikumā noteikto*.* |

Apstādījumu aizsardzības komisija atklāti balsojot: “par” – 4, “pret” – nav, nolemj:

Nosūtīt atbildi Latvijas evaņģēliski luteriskās baznīcas Zeltiņu draudzei. Pieprasīt Dabas aizsardzības pārvaldes atzinumu 4 (četru) bojātu, bīstamu āra bērzu nozāģēšanai.

1. **[..]**
2. **[..]**

Sēdi beidz plkst. 15.30

Sēdi vadīja *(personiskais paraksts)* I.RANDA

Sēdi protokolēja *(personiskais paraksts)* J.KRŪZĪTE

Komisijas locekļi *(personiskais paraksts)* I.RIBOZOLA

*(personiskais paraksts)* E.ZVEJNIECE

*(personiskais paraksts)* V.KĻAVIŅA